b"\n_START_ARTICLE_\nBeretta M12\n_START_PARAGRAPH_\nBeretta Model 12, Beretta M12 tai Beretta PM12 (ital. Pistola Mitragliatrice, konepistooli) on italialaisen Fabbrica d'Armi Pietro Berettan valmistama toimintamekanismiltaan massasulkuinen, avoimelta lukolta sarja- ja kertatulta ampuva ja 9x19mm Parabellum/Luger kaliiperinen konepistooli. Se otettiin valmistukseen vuonna 1959 ja Italian armeija otti sen palvelusk\xc3\xa4ytt\xc3\xb6\xc3\xb6ns\xc3\xa4 vuonna 1961._NEWLINE_Vuonna 1978 otettiin valmistukseen uudistettu Model 12S tai PM12S, joka on edelleenkin valmistuksessa."